	Приета с Решение № 73от Протокол № 4/20.01.2012 г. 
	ОбС Берковица



О Б Щ И Н А    Б Е Р К О В И Ц А
Н  А   Р   Е   Д   Б  А 
за пожарната безопасност  и защита на населението  на територията на Община Берковица  

ГЛАВА – І. ОБЩИ ПОЛОЖЕНИЯ:


Чл. 1. С тази наредба се уреждат права и задължения на държавните и общински органи, фирми, предприятия, учреждения, обществени организации и граждани с цел осигуряване на пожарната  безопасност и защитата на населението  на територията на Община – Берковица .


Чл. 2. Гражданите, работниците и служителите в ежедневната си дейност, където и да се намират, са длъжни да спазват и изпълняват установените противопожарни правила и норми, като не създават условия за възникване на пожари и аварии и участват в предотвратяването им.


Чл. 3. Разпорежданията на специализираните органи за пожарна безопасност и защита на населението, са задължителни за длъжностните лица и гражданите.


Чл. 4. При опасност от и възникване на пожар, авария, бедствие и катастрофа, незабавно се уведомява Районна служба “Пожарна  безопасност и защита на населението ”/РСПБЗН/ на ЕЕН  тел.112 или  / 0953/ 80160 / 
ГЛАВА – ІІ. ИЗИСКВАНИЯ ЗА ПОЖАРНАТА  БЕЗОПАСНОСТ 

РАЗДЕЛ – І. В личните дворове на гражданите. 


Чл.5 /1/ Складирането на груб фураж /сено, слама, царевичак и др./ може да бъде, открито и в стопанските постройки;


/2/ Откритото складиране на груб фураж /балиран и не балиран/ в личните дворове, да става на добре оформени купи на разстояние 2м. една от друга в групи по 3бр. с разстояние между тях до 6м.;


/3/ Около складирания груб фураж в личните дворове се окосява сухата тревна растителност и се правят минерализовани ивици с ширина най-малко 2м.;


/4/ Забранява се открито складиране на груб фураж:

1. На разстояния по-малки от 10м. от сгради /къщи, летни кухни и навеси към тях, но на 3м. от оградите на съседите/ и от пътища;

2. Складирането на груб фураж на тротоарната ивица или уличното платно;

3. Под електрически проводници, телефонни кабели, тръбопроводи за горими и леснозапалими течности, и газове, и други подобни комуникации.


/5/ Стопанските постройки, в които ще се складира груб фураж трябва да са специално пригодени за целта, като задължително трябва да съответстват на следните изисквания:

1. Разстоянията до жилищни сгради да са най-малко 6м.;

2. Когато разстоянието е по-малко от 6м., една от срещуположните външни стени да съответства на изискванията за брандмауер /негорима стена без отвори/;

3. Да не се изграждат комини в тях, а съществуващите да не се използват.

4. Оборите пригодени и за складиране на груб фураж, да се отделят с негорима таванска преграда, а ел.инсталацията да е под мазилка;


Чл. 6. При складиране на дърва, въглища и горими течности се спазват следните изисквания:

1. Дървеният фасониран материал и дървата за огрев да се съхраняват в стопански сгради или на открито, на разстояние 6м.от жилищни сгради с горим покрив, или до тях, ако стената е тип брандмауер;

2. Въглищата да се внасят в помещенията или навеси в сухо състояние! Височината на пласта не трябва да надвишава 1.5м. Същите да са защитени от влага и вода;

3. Съхраняването на леснозапалими течности  /ЛЗТ/спирт,бензин ,ацетон и др или горими течности / ГТ/дизелово гориво,масла в сгради, се допуска в подземни етажи, в помещение с външна стена и с директен изход навън – с обем не повече от 20м3. в резервоари или до 500л. в туби;

4. Съхраняването на съдове с горими газове ГГ /пропан-бутан др./ се извършва само в помещения с осигурена вентилация. Не се допуска съхраняването им в сутеренни, санитарни, тавански и спални помещения, общи коридори и стълбищни клетки, като същите трябва да са предпазени от пряка слънчева светлина и висока температура;


Чл. 7 /1/ Паленето на открит огън за приготвяне на зимнина да става на специално пригодени за целта места, като се спазват следните минимални разстояния до:

1. Жилищни сгради, летни кухни и навеси към тях – най-малко 8м.;

2. Закрити и открити складове за груб фураж – най-малко 10м.;

3. Короните на дърветата, електрическите и телефонни проводници, оградите на съседите – най-малко 4м. от хоризонталната им проекция;


/2/ Мястото на палене на огъня се почиства в радиус 5м. от горими отпадъци, предмети и суха трева.


/3/ Дървата за горене се нареждат на не по-малко от два метра от огнището във вид на купчина в количеството необходимо за момента.


/4/ Не се допуска използване на горими течности за разпалване на огъня или поддържане на горенето.


/5/ Не се допуска изгаряне на гуми и други синтетични материали отделящи токсични вещества.


/6/ Осигурява се непрекъснат надзор над огъня и подръчни средства за гасене /кофи с вода, градински маркуч и др./


/7/ След приключване, огънят се изгасява, като не се оставят тлеещи въглени, а пепелта и сгурията се изхвърлят на определеното за целта пожаро-безопасно място.


Чл. 8. Паленето на огън се разрешава само при тихо време /безветрие/ и се забранява в случаите, когато парцелът е разположен в края на населено място, в близост до житни блокове, горски масиви и при продължителна суша.


Чл. 9. Пепелта и сгурията от печките на твърдо гориво и при други паления на огън, се изхвърля само в пригодени за целта пожаро-безопасни места – негорими сандъци или кофи/ в които не се съхраняват горими отпадъци/, осигурени с капак, който надеждно да защитава срещу разпиляване от вятър. Същите се разполагат на разстояние минимум 10 м. от съседни сгради.
РАЗДЕЛ – ІІ. Изисквания към обектите за експлоатация.

Чл. 10. Ръководителите на учреждения, организации и фирми, съобразно с особеностите на техните обекти, издават вътрешни наредби, заповеди и инструкции за организиране на пожарната  им безопасност.


Чл. 11. Ръководителите на обекти /или упълномощено от тях длъжностно лице/ отговарят за организиране и провеждане на противопожарна подготовка и инструктаж на служителите. Същите разработват и утвърждават:

1. Планове за ликвидиране на крупни производствени аварии и пожари.
2. За обекти /над 50 души/ изготвят планове за евакуация, които се проиграват поне веднъж годишно. В близост до изходите или във фоайетата на всички етажи се поставят „Схеми  за евакуация при пожар” в съответствие с изискванията на Наредба 2377/15 09 2011 г за пожарната безопасност на обектите в експлоатация .

3. Планове за пожарната безопасност при извършване на капитални и текущи ремонти,
4. При настъпване на есенно – зимния сезон, определят със заповед реда за ползването на отоплителните уреди /място, вид, отговорник/.

Чл.12. След напускане на работното място всеки работник и служител е длъжен да го остави в пожаро-безопасно състояние.


Чл.13. До взриво - и пожароопасни комуникации и съоръжения, пожаро-защитни и пожарогасителни съоръжения на видно място се поставя схема, относно реда за включване и изключване при аварийни ситуации. До работа с тези съоръжения се допуска само квалифициран персонал, преминал съответната подготовка.


Чл.14. Противопожарните системи и съоръжения /пожароизвестителни и гасителни инсталации, противопожарни люкове, огнепреградни клапи, помпи за ПП нужди, евакуационно осветление, брави антипаник,евакуационно осветление, Вентилационни системи за отделяне на дим и топлина /ВСОДТ/ и др./ се поддържат в изправно работно състояние.


Чл.15. Сградите и съоръженията се оборудват с необходимите противопожарни уреди и средства за гасене, съгласно Наредба №Із-2377 и Наредба №Із-1971 за Строително –техническите правила и норми за осигуряване на безопасност при пожар  /СТПНОБП/ Същите се обозначават със знаци съгласно Наредба №РД-07/8 от 2008г. на МВР и МТСГ.


Чл.16. Не се допуска задръстване и блокиране на евакуационните изходи, използващи се за евакуация на хора и материални ценности. По време на пребиваване на хора в сградите е недопустимо заключването на врати по пътищата за евакуация.


Чл.17. Пътищата за евакуация и изходите от административни, обществени и производствени сгради се осигуряват с евакуационно осветление.

Чл.18. До електрическите табла, противопожарните уреди, вътрешните пожарни кранове и други, непрекъснато се поддържа постоянен свободен достъп.

Чл.19. Не се допуска ползването на открит огън, на територията, на взривоопасни и пожароопасни обекти /ако това не е свързано с технологичния процес/, а също така и на места, където се съхраняват и преработват горими материали. Заваръчни и други огневи работи се извършват само след издадено разрешително и уведомяване на РСПБЗН-Берковица - 4 часа преди началото им.

Чл. 20. Всяко ново строителство, реконструкция, модернизация и преустройство се съгласуват съгласно разпоредбите на ЗУТ при спазване на изискванията на Наредба Із-1971 за СТПНОБП.

Чл. 21. Територията на обектите системно се почиства от суха тревна растителност и други горими отпадъци. Горимите производствени отпадъци ежедневно се събират на пожаро-безопасни места и периодично се изнасят извън района на обекта по предназначение.


Чл. 22. До всички сгради, съоръжения, противопожарен инвентар и водоизточници се осигуряват и поддържат пътища и свободен достъп. През зимата се почистват от сняг и опесачават. Не се допуска спиране и паркиране на моторни превозни средства до противопожарни хидранти, водоеми и противопожарни депа в радиус 6м.


Чл. 23. Противопожарните хидранти, водоеми, противопожарни депа се обозначават съгласно БДС 12.4.009-83 и Наредба №РД-07/8 от 2008г.

Чл. 24. При провеждане на ремонтни работи, свързани с изключване на участъци от водопроводната мрежа, източване на водоеми, разкопаване и затваряне /блокиране/ на улици, неизправности в пожарогасителните и пожароизвестителните инсталации, незабавно се уведомява РСПБЗН-Берковица.

РАЗДЕЛ – ІV. Електрически инсталации.


Чл. 25. Техническото състояние на електрическите мрежи и електрооборудването трябва да осигурява тяхната пожаробезопасна експлоатация и да съответства на Правилника за устройство на електрическите уредби и на Наредба №Із-1971 за СТПНОБП.

Чл. 26. Всички неизправности в електрическите инсталации и съоръжения, които могат да предизвикат искрене, късо съединение, нагряване на изолацията на кабелите и проводниците над допустимото се отстраняват незабавно. Ако това е невъзможно, инсталациите и съоръженията се спират от експлоатация.

1. 
Чл. 27. При експлоатацията, ремонта и поддържането на електрическите уреди, съоръжения и инсталации не се допуска:

2. Използването на нестандартни или неизправни електрически уреди, съоръжения и инсталации;

3. Използването на електрически ютии, котлони, кафеварки, бързовари и др. подобни електронагревателни уреди в канцеларии, производствени и складови помещения, здравни и учебни заведения, офиси, магазини, хотели и обекти за масово събиране на хора извън специално оборудваните за това места, определени със заповед на ръководителя на обекта;

4. Оставянето без наблюдение на включени в електрическата мрежа електронагревателни уреди, телевизори, радиоапарати и др.;

5. Нарушаване на защитното изпълнение на електросъоръженията /IР и взривозащита/;

6. Нарушаване на инструкцията за монтаж и експлоатация на
електросъоръженията, изготвени от производителя;

7. Подсилване на предпазители в електрически инсталации и уреди.
8. При ремонта на покриви, мълниезащитната инсталация се възстановява и проверява;
РАЗДЕЛ – V. Системи за отопление и вентилация.


Чл. 28. Отоплителните и вентилационните съоръжения на сградите и помещенията, се устройват и експлоатират при спазване на нормативните актове и технически изисквания, установени за тяхното производство, монтаж и ползване.


Чл. 29. Лицата извършващи почистването, зареждането и запалването /включването/ на отоплителните уреди и съоръжения и тези, които ги използват са отговорни за тяхната пожаробезопасна експлоатация.

Чл. 30. Преди есенно – зимния сезон отоплителните уреди, съоръженията и комините се проверяват, почистват и ремонтират. В експлоатация се допускат само изправни и стандартни уреди и съоръжения. Не се допуска използването на димоотводните канали/комини/ за монтаж на електро-, ВиК и други комуникации.

Чл. 31. При експлоатацията на отоплителни уреди не се допуска:
1. Употребата на леснозапалими и горими течности за разпалване; 

2. Сушенето и поставянето на горими предмети и материали върху отоплителните уреди и на разстояние не по-малко от това, определено от инструкцията на производителя;

3. Използването на вентилационни канали в качеството на димоотводи;

4. Повторно запалване на печки с течно гориво, преди да са се охладили;
5. Оставянето без контрол на работещи отоплителни уреди.

Чл. 32.  Експлоатацията на уреди работещи с пропан-бутан се допуска при изправен и капсулован редуцир-вентил, стандартен тръбопровод и термозащита. Запълването на бутилките се допуска до 80% от обема им.


Чл. 33. Отоплителните уреди се експлоатират на разстояние не по-малко от 0.5м. от горими елементи или съгласно инструкциите на завода производител.

ГЛАВА – ІІІ. ОСИГУРЯВАНЕ НА ПОЖАРНАТА БЕЗОПАСНОСТ


Чл. 34. За осигуряване на пожарната безопасност на територията на Общината, кметовете могат да създават доброволни формирования за подпомагане органите на РСПБЗН. Доброволните формирования се създават по реда на Наредбата приета с Постановление на МС 254/2003г. 

Чл. 35. Извън формированията по чл.34, в населените места се създават гасачески групи.


Чл. 36. При погасяване на пожари възникнали в полския и горски фонд, участват силите на РСПБЗН, ДГС, доброволните формирования, гасаческите групи, физически лица собственици на имоти и доброволци от населението.

РАЗДЕЛ – І. В горите.


Чл. 37. Задължения на кметовете и кметските наместници:

1. Съдействат на органите на РСПБЗН и Държавно горско стопанство /ДГС/ по осъществяването на техните функции, касаещи организацията на пожарната безопасност.

2. Изпълняват съгласувано с ДГС мерките за пожарна безопасност по границите на населените места и горските територии.

3. Информират местното население за задълженията и мерките по опазване на горите от пожари.

4. Организират гасачески групи и изготвят списък на средствата за гасене, с които ще е оборудвана групата, защитното облекло и транспортните средства.

5. Оповестяват местното население и организират транспортирането до мястото на възникнал пожар.

6. Осигуряват вода, храна и медицинско обслужване на участниците в гасенето.


Чл. 38. Забранява се паленето на огън и извършване на огневи работи в горите през пожароопасния сезон, обявен със Заповед на Областния  управител.

Чл. 39. Палене на огън в горите се допуска на специално обособени места при безветрие и спазване на следните условия:

1. Обособяване на огнище с кръгла форма с диаметър до 1м.

2. Ограждане на огнището  с венец от камъни, с височина около 20см. или вкопаване в земята, като извадената от него пръст се насипва по периферията му.

3. Изграденото огнище се обхваща с минерализована ивица с широчина около 1м.

4. Горенето в огнището се организира така, че височината на пламъците да не надхвърля 0.5м., а височината на слоя тлеещи въглени да не превишава половината от височината му.


Чл. 40. Забранява се оставянето на огъня в огнището без наблюдение и напускане на мястото, без той да бъде изгасен.


Чл. 41. Забранява се паленето на огън и изгарянето на отпадъци в сметища и депа, ако това не е предвидено в техните проекти.


Чл. 42 /1/ Гробищните паркове,   в непосредствена близост до горите задължително се ограждат  с масивна или метална ограда или с телена мрежа с височина не по-малко от 1.5м.;

/2/ Сметищата и други депа за отпадъци в непосредствена близост до горите задължително се ограждат с масивна или метална ограда или с телена мрежа с височина не по-малко от 1,5 метра;

/3/  обектите по ал. 2 се обхващат от външната страна на оградата, откъм тяхната страна, с минерализована ивица с ширина не по-малко от 2 метра, която се поддържа в постоянна изправност;

/4/ гробищните паркове се поддържат чисти от свободно растящи треви и плевели.


РАЗДЕЛ – ІІ. По време на жътвената кампания.

Чл. 43. Задължения на кметовете и кметските намесници:

1. Навременно разгласяване, разясняване и спазване изискванията за пожарна безопасност – Наредба Із-1053/19 04 2011г за правилата и нормите за пожарна безопасност  при извършване на дейности в земеделски земи , по време на жътвата сред населението, както и за повишаване готовността му за предотвратяване и гасене на пожарите;

2. Организиране на групи за гасене на пожари в житните масиви и своевременното им извозване до мястото на пожара и оборудването им с подръчни противопожарни уреди; 

3. Осигуряване на денонощно дежурство на телефонните постове в кметствата по време на жътвената кампания;

4. Осигуряване на подстъпи и пътища за противопожарни нужди до естествените и изкуствените водоизточници, тяхното запълване и поддържането им в изправност;

5. Поставяне на предупредителни и забранителни знаци покрай посевите през периода от восъчна зрялост до прибиране на реколтата съгласно Наредба № РД-07/8 от 2008г;

6. Обобщаване и представяне ежегодно до края на месец април, на схема с разположението на житните масиви по кметства, и с нанесените пътища за придвижване на противопожарна техника, и разположение на водоизточниците в съответната РСПБЗН;


Чл. 44. Не се допуска паркирането на превозни средства и нощуването им покрай пътища, които минават в близост до складиран фураж, покрай посевите или през посевите от настъпване на восъчна зрялост до прибирането на реколтата.


Чл. 45. От настъпването на восъчна зрялост на житните посеви, до окончателното прибиране на реколтата от полето, пушенето и паленето на огън се извършва на обезопасени места, отстоящи на разстояние от посевите най-малко 100м. и на разстояние от складиран фураж най-малко 50м.

Чл. 46. Забранява се изгарянето на стърнища и слама, суха трева по слоговете, крайпътни ивици и други площи.
Чл. 47. Забранява се използването на огнестрелно оръжие и сигнални ракети, в района на неожънатите масиви и фуражните площадки.


Чл. 48. Частните стопани, наематели и арендатори са длъжни да използват и поддържат в техническа изправност, съгласно инструкциите на фирмите производители, собствената техника и съоръжения. Същата се комплектова с необходимите ПП уреди. При експлоатацията и, се спазват всички изисквания за пожаробезопасна работа, като при наличие на условия за възникване на пожар, се преустановява работата с нея.


РАЗДЕЛ – ІІІ. При провеждане на масови мероприятия.


Чл. 49/1/ Изграждането на временни постройки и съоръжения се съгласува с Общинска администрация и РСПБЗН .

/2/ При изграждане на временни постройки и съоръжения да се спазват следните изисквания:

1. Осигуряване на достъп и пътища за пожарна техника и евакуация на хора.

2. Електрическото захранване се осъществява от електрически касети и трафопостове, с гумирани проводници защитени от влага, триене и механично повреждане. Същите да се полагат по негорима основа.

3. Използването на пиротехнически средства, се съгласува с компетентните органи.

4. Оборудване с необходимите уреди за пожарогасене съгласно приложение №2 от Наредба №Із-1971 за СТПНОБП. 

АДМИНИСТРАТИВНО-НАКАЗАТЕЛНИ РАЗПОРЕДБИ

1. Установяването на нарушенията, издаването, обжалването и изпълнението на Наказателното постановление се извършва по реда на ЗАНН.

2. За нарушение разпоредбите на тази Наредба на виновните физически лица се налага парична глоба от 50 до 500 лева.

3. За нарушение разпоредбите на тази Наредба на еднолични търговци и юридически лица се налага парична глоба от 100 до 1000 лева.
4. При повторно нарушение глобите по т.2 и т.3 се налагат в двоен размер.
5. За нарушения извършени от малолетни, непълнолетни или поставени под запрещение лица, отговарят родителите, настойниците или попечителите.
ПРЕХОДНИ И ЗАКЛЮЧИТЕЛНИ РАЗПОРЕДБИ
1. Тази наредба се издава на основание чл. 21, ал.2 от ЗМСМА, чл. 3, ал. 2 от Правилника за организацията и дейността на Общински съвет-Берковица,  и чл. 127ж, ал. 1, т. 2  от ППЗМВР и отменя “Противопожарна наредба” приета с Решение на Общински съвет
2. Контролът по изпълнение на Наредбата се възлага на Районна служба “Пожарна безопасност и защита на населението” гр.Берковица, кметовете на кметства и кметските наместници за съответните землища и населени места.
 Нарушенията на Наредбата се установяват с актове на служителите от РСПБЗН, на съответните кметове и кметски наместници, когато нарушенията са извършени на територията на съответните кметства и населени места. Наказателните постановления се издават от Кмета на Общината.

3. Настоящата Наредба е приета на Заседание на Общински съвет – Берковица  с Решение № 73 от Протокол № 4 от 20 януари 2012 година.

